gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3179, del 09-02-1998 (1998/844)

Correcció d'errades de la publicació de l'Ordre de 22 de desembre de 1997, per la qual es rectifica una errada material detectada en l'Ordre del ministre d'Agricultura de 20 de novembre de 1963, publicada en el Butlletí Oficial de la Província d'Alacant, de 17 de desembre de 1963, per la qual s'aprova la delimitació de la forest número 51 del catàleg d'utilitat pública d'aquella província, denominada serra de Santa Pola, pertanyent a l'Ajuntament de Santa Pola, i situada en aquest terme municipal, referent a la sol·licitud presentada pels hereus del senyor Vicente Blasco Sánchez.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/844


Data del document
:   09-02-1998

Organisme emissor
:   Conselleria de Medi Ambient

Tipus de document
:   Correcció d'errades

Correcció d'errades

Correcció d'errades de la publicació de l'Ordre de 22 de desembre de 1997, per la qual es rectifica una errada material detectada en l'Ordre del ministre d'Agricultura de 20 de novembre de 1963, publicada en el Butlletí Oficial de la Província d'Alacant, de 17 de desembre de 1963, per la qual s'aprova la delimitació de la forest número 51 del catàleg d'utilitat pública d'aquella província, denominada serra de Santa Pola, pertanyent a l'Ajuntament de Santa Pola, i situada en aquest terme municipal, referent a la sol·licitud presentada pels hereus del senyor Vicente Blasco Sánchez. [1998/C844]
  
S'han advertit algunes errades en la publicació de l'ordre de referència (DOGV núm. 3.174, de 02.02.98), per la qual cosa es fan les correccions següents:
  
En la pàgina 1.413, en l'últim rengló, en la versió en valencià, on diu:
  
«... tres prima (3) ...»;
  
Ha de dir:
  
«... tres prima (3') ...».
  
En la pàgina 1.414, en el primer rengló, en la versió en valencià, on diu:
  
«... (4) ...»;
  
Ha de dir:
  
«... (4') ...».
  
En la mateixa pàgina, en el quart paràgraf, en les dues versions, on diu:
  
«... i es va acceptar la línia 280-9 GCZ6 PTA3 PTA4 PTA434, en comptes de la línia recta 433-434 ...»;
  
Ha de dir:
  
«... i es va acceptar la línia 433-1'-2'-3'-4'-434, en comptes de la línia recta 433-434 ...».
  
En la mateixa pàgina, en l'article 1, en les dues versions, on diu:
  
«... entre els pals 728-6 WRP6 PTA3 PTA4 PTA434 ...»;
  
Ha de dir:
Diari Oficial de la Generalitat Valenciana


Sumari del DOGV 3284, del 13-07-1998 (1998/5596)

Informació pública de l'estudi de detall relatiu als terrenys compresos entre els carrers 577, 564, carretera Pla del Pou W-6101 i carrer En Projecte.
------------------------------------------------------------------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5596


Organisme emissor
:   Ajuntament de Paterna

Tipus de document
:   Anunci

Informació pública de l'estudi de detall relatiu als terrenys compresos entre els carrers 577, 564, carretera Pla del Pou W-6101 i carrer En Projecte. [1998/M5596]
  
Aquesta Alcaldia, mitjançant el Decret número 1.783, de 18 de juny de 1998, ha resolt sotmetre a informació pública l'estudi de detall presentat pel senyor Juan José Vivó Calero, en representació de Cheste Gas, SL, relatiu als terrenys compresos entre els carrers 577, 564, carretera Pla del Pou W-6101 i carrer En Projecte; de conformitat i als efectes disposats en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La qual cosa se sotmet a informació pública, d'acord amb el que disposa l'article 46 de la Llei 6/1994, abans esmentada, i s'avisa de la possibilitat de formular al·legacions, pel termini de 20 dies, comptats des de la publicació de l'edicte en el Diari Oficial de la Generalitat Valenciana.
  
Igualment, es fa constar que, d'acord amb l'article 57.1.B), de la LRAU, queda suspés l'atorgament de llicències d'edificació, demolició i parcel·lació, en l'àmbit territorial definit anteriorment, pel termini d'un any.
Diari Oficial de la Generalitat Valenciana


Sumari del DOGV 3380, del 25-11-1998 (1998/9391)

Rotlle d'apel·lació número 172/1997. Cèdula de notificació.
-----------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/9391


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 172/1997. Cèdula de notificació. [1998/Q9391]
  
La Secció Sisena de l'Audiència Provincial de València ha dictat, en el rotlle d'apel·lació número 172/1997, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 867
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Ángeles Belenguer Semper
  
València, 6 d'octubre de 1998
  
La Secció Sisena d'aquesta Audiència Provincial, integrada per les persones anotades al marge, sent-ne ponent Purificación Martorell Zulueta, ha vist aquest recurs d'apel·lació en ambdós efectes, contra la sentència de 2 de desembre de 1996, actuacions de judici de menor quantia número 369 de 1994, tramitades pel Jutjat de Primera Instància número 1 de Carlet, València.
  
Han sigut parts, com a apel·lant, la Sociedad Cooperativa Agrícola de Catadau, representada per la procuradora dels tribunals María José del Bosque Pedros i dirigit pel lletrat Rafael Moreno López, i, com a part apel·lada, el senyor Antonio Roig Domínguez i el senyor José Báguena Bonet, en rebel·lia.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució espanyola aprovada pel poble espanyol, decideix:
  
Primer
  
Estimar el recurs d'apel·lació formulat per la representació de la Sociedad Cooperativa Agrícola de Catadau APA 037 LTD contra la sentència de data 2 de desembre d e1996, i com a resultat d'això condemnem el senyor Antonio Roig Domínguez i el senyor José Báguena Canet perquè solidàriament paguen a l'entitat demandant la quantitat de sis-centes trenta-nou mil cent vint-i-nou (639.129) pessetes, import del saldo deutor, més els interessos pactats, amb imposició expressa als demandats esmentats de les costes causades en la primera instància.
  
Segon
  
No fer pronunciament pel que fa a les costes de l'alçada.
  
I, quan pertoque, retorneu les actuacions originals al jutjat de procedència, amb un certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.
Diari Oficial de la Generalitat Valenciana


Sumari del DOGV 3394, del 16-12-1998 (1998/10881)

Recurs contenciós administratiu número 02/0220/1998.
----------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/10918


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0220/1998. [1998/Q10177]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Judhit García Hernández ha interposat un recurs contenciós administratiu, amb el número 02/0220/1998, contra la Resolució de 17 de novembre de 1997, del director general de Personal, per la qual es desestima la sol·licitud de reconeixement als efectes econòmics i administratius com a cap de departament a l'Institut les Alfàbegues, de Bétera.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3251, del 27-05-1998 (1998/3586)

RESOLUCIÓ de 27 de març de 1998, de la Universitat Politècnica de València, per la qual es nomena el senyors Enrique Palau Salvador professor titular d’escola universitària de l’àrea de coneixement Enginyeria Telemàtica, adscrita al Departament de Comunicacions.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/3586


Organisme emissor
:   Universitat Politècnica de València

Tipus de document
:   Resolució

RESOLUCIÓ de 27 de març de 1998, de la Universitat Politècnica de València, per la qual es nomena el senyors Enrique Palau Salvador professor titular d'escola universitària de l'àrea de coneixement Enginyeria Telemàtica, adscrita al Departament de Comunicacions. [1998/Q3586]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de maig de 1997, d'aquesta Universitat, plaça número 38/97, codi 1.482 (BOE 29 de maig de 1997), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Carlos Enrique Palau Salvador, amb el document nacional d'identitat número 85287900, professor titular d'escola universitària de la Universitat Politècnica de València de l'àrea de coneixement Enginyeria Telemàtica, adscrita al Departament de Comunicacions.
  
València, 27 de març de 1998.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3189, del 23-02-1998 (1998/1139)

RESOLUCIÓ de 30 de gener de 1998, de la Direcció General de la Funció Pública, per la qual es determina la lletra per a fixar l'ordre d'intervenció dels aspirants a totes les proves selectives que es realitzen com a desenrotllament i execució del conjunt de l'oferta pública d'ocupació de 1998.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3189

Data del DOGV
:   23-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1139


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 30 de gener de 1998, de la Direcció General de la Funció Pública, per la qual es determina la lletra per a fixar l'ordre d'intervenció dels aspirants a totes les proves selectives que es realitzen com a desenrotllament i execució del conjunt de l'oferta pública d'ocupació de 1998. [1998/Q1139]
  
D'acord amb l'article 14, apartat 2, del Decret 69/1986, del Consell de la Generalitat Valenciana, pel qual aprova el Reglament de Selecció de Personal i Provisió de Llocs de Treball de la Generalitat, i en el qual estableix que se sortejarà l'ordre d'intervenció dels aspirants a totes les proves selectives que es realitzen durant l'any, s'ha realitzat el sorteig corresponent, a la Direcció General, el 30 de gener de 1998, a les 12.00 hores, i ha resultat elegida la lletra P, per la qual lletra, i seguint l'ordre alfabètic de cognoms, començaran totes les proves esmentades.
Diari Oficial de la Generalitat Valenciana


Sumari del DOGV 3235, del 05-05-1998 (1998/2943)

Recurs contenciós administratiu número 02/0885/1997.
----------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/2943


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0885/1997. [1998/Q2943]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que la senyora María Pilar Briones Aula (carrer de Ramiro de Maeztu, 21, 12. 46965 València) ha interposat un recurs contenciós administratiu, amb el número 02/0885/1997, contra les resolucions de 26 de desembre de 1996 i 21 de gener de 1997, del director general per a la Modernització de les Administracions Públiques, sobre la modificació de la classificació del lloc de treball.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3354, del 20-10-1998 (1998/7775)

Recurs contenciós administratiu número 02/2819/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7775


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2819/1997. [1998/Q7775]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el Sindicat de Treballadors de l'Ensenyament del País Valencià ha interposat un recurs contenciós administratiu, amb el número 02/2819/1997, contra la Resolució de 4 de juliol de 1997, de la Direcció General de Personal, de la Conselleria de Cultura, es fa pública la Resolució de 21 d'octubre de 1996 (Boletín Oficial del Estado de 31 d'octubre i Diari Oficial de la Generalitat Valenciana de 31 d'octubre de 1996), publicada en el Diari Oficial de la Generalitat Valenciana número 3.032, 10.7, sobre adjudicació definitiva de destinacions.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3271, del 24-06-1998 (1998/4751)

RESOLUCIÓ de 28 d'abril de 1998, de l'Institut Valencià de Finances, per la qual anuncia l'emissió de pagarés de la Generalitat Valenciana corresponents al programa de Paper Comercial per import de 54.651.278 de marcs (3.803.192.486 PTA).
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3271

Data del DOGV
:   24-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4751


Data del document
:   28-04-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 28 d'abril de 1998, de l'Institut Valencià de Finances, per la qual anuncia l'emissió de pagarés de la Generalitat Valenciana corresponents al programa de Paper Comercial per import de 11.862.309 de marcs (7.895.640.844 PTA). [1998/C4751]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis de pressupostos anuals i els decrets i les ordres d'emissió de deute públic regulen i estableixen els imports anuals que s'han d'emetre.
  
Així mateix, el Decret 132/1992, de 29 de juliol, del Govern Valencià, en l'article 1 atribueix com a competències de l'Institut Valencià de Finances la gestió de l'endeutament de la Generalitat Valenciana i de les seues entitats autònomes i empreses.
  
D'acord amb la normativa exposada, la Generalitat Valenciana té en funcionament un Programa de Paper Comercial per un import de 087.665.935 d'ecus, sense que el seu contravalor en pessetes supere 43.834 milions de pessetes.
  
Per tot això, resolc:
  
Primer
  
Adjudicar a l'entitat que es detalla l'import i el termini següent:
  
Entitat Import Moneda Termini
  
Citibank 28.114.647 Marcs 3 mesos
  
 (7.185.401.118 PTA)
  
Segon
  
La quantitat que s'ha d'ingressar ascendeix a 2.741.970.631 pessetes, i els interessos són de 51.661.642 pessetes.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 04.307.221 de marcs (9.620.467.132 PTA).
  
València, 28 d'abril de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3249, del 25-05-1998 (1998/4150)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3249

Data del DOGV
:   25-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4150


Organisme emissor
:   Caja Rural Católico Agraria, SCOOP Crèd. V.

Tipus de document
:   Anunci

Informació pública de la convocatòria d'assemblea general ordinària. [1998/M4150]
  
En compliment de l'acord adoptat pel Consell Rector d'aquesta societat cooperativa i de conformitat amb l'establit legalment i estatutàriament, es convoquen tots els socis de l'entitat, per a celebrar assemblea general ordinària, el próxim dia 19 de juny, a les 19.30 hores en primera convocatòria i a les 20.00 hores en segona, al saló d'actes d'aquesta caixa rural, situat a la plaça de la Vila número 3 d'aquesta ciutat, per a tractar els distints punts del següent
  
Ordre del dia
  
1. Examen de la gestió social. Aprovació, si escau, dels comptes anuals corresponents a l'exercici econòmic de 1997.
  
2. Acords sobre la distribució de resultats.
  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i Pla d'Inversions i Despeses del dit fons per a l'exercici en curs.
  
4. Nomenament d'auditor extern per a la verificació dels comptes anuals corresponents a l'exercici econòmic en curs.
  
5. Modificació dels Estatuts Socials d'aquesta caixa rural: proposta d'ampliació de l'àmbit territorial de l'activitat cooperativitzada i adaptació d'aquests al que regula el Decret 2/1.997, de 7 de gener, relatiu a les cooperatives de crèdit de la Comunitat Valenciana, a l'igual que al que disposa la Llei 3/1.995, de 2 de març, de Modificació de la Llei de Cooperatives de la Comunitat Valenciana.
  
6. Habilitació al Consell Rector perquè per si mateix puga completar, adequar o esmenar el text estatutari aprovat, en la mesura necessària per a poder complir les indicacions o esmenar les dificultats que puga formular al dit text l'Institut Valencià de Finances o els registres competents en ordre a la seua autorització, qualificació i inscripció.
  
7. Constitució de la Fundació Caja Rural Villarreal i determinació, si escau, de les aportacions al fons fundacional.
  
8. Acord per a consolidar balanços amb altres cooperatives de crèdit.
  
9. Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.
  
10. Suggeriments i preguntes al Consell Rector.
  
11.. Decisió sobre l'aprovació de l'acta. Designació de socis a l'efecte.
  
Vila-real, maig de 1998.- El president: José Cantavella Vicent.
Diari Oficial de la Generalitat Valenciana


Sumari del DOGV 3381, del 26-11-1998 (1998/9124)

RESOLUCIÓ de 23 de octubre de 1998, de la Universitat d'Alacant, per la qual es fa pública la composició d'una comissió jutjadora d'un concurs docent.
------------------------------------------------------------------------------------------------------------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9124


Organisme emissor
:   Universitat d'Alacant

Tipus de document
:   Resolució

RESOLUCIÓ de 23 de octubre de 1998, de la Universitat d'Alacant, per la qual es fa pública la composició d'una comissió jutjadora d'un concurs docent. [1998/X9124]
  
Per tal de complir el que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el President i Vocal Secretari per aquesta Universitat, i fet el sorteig establert en l'article 6.6 de l'esmentat Reial Decret 1.888/1984, aquest Rectorat fa pública la composició de la comissió que ha de resoldre el concurs per a la provisió d'una plaça de Professorat, convocat per Resolució d'aquesta Universitat de 8 de abril de 1998 (BOE de 5 de maig) i que es relaciona en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant del rector en el termini de quinze dies hàbils a partir de l'endemà de la publicació.
  
Alacant, 23 d'octubre de 1998.- El rector, en funcions: Salvador Ordóñez Delgado.
  
Annex
  
Comissió nº 702
  
Cos a què pertany la plaça: professors titulars d'escola universitària (A-2034)
  
Àrea de coneixement a què pertany: Biologia Cel·lular.
  
Comissió titular
  
President: Joaquín de Juan Herrero. Catedràtic d'universitat Universitat d'Alacant
  
Secretari: José Torreblanca López. Professor titular d'escola universitària. Universitat de Sevilla
  
Vocal: Antonio Ruiz Navarro. Catedràtic d'escola universitària. Universitat de Còrdova
  
Vocal: Josefa Larrán López. Professora titular d'escola universitària. Universitat de Cadis
  
Vocal: Montserrat Iglesias Durán. Professora titular d'escola universitària. Universitat de Lleida
  
Comissió suplent
  
President: Manuel Gayoso Rodríguez. Catedràtic d'universitat. Universitat de Valladolid
  
Secretari: Héctor Fernández García. Professor titular d'escola universitària. Universitat Complutense de Madrid
  
Vocal: Francisco Córdoba García. Catedràtic d'escola universitària. Universitat de Huelva
  
Vocal: Dolors Ciutat Falco. Professora titular d'escola universitària. Universitat de Lleida